Subject: Riigimaanteelt 12123 Vaemla-Kassari-Luguse tee mahasõidu ehitusnõuete taotlemine
From: "Indrek Himmist" <[email-masked]>
To: "Transpordiamet" <[email-masked]>
Date: Mon, 29 Dec 2025 16:23:13 +0200

Transpordiametile

Hiiumaal, Kassari külas Orjaku Mõisa kinnistul (kat tunnus 36802:003:0189) 
puudub väljapääs riigimaanteele 12123 Vaemla-Kassari-Luguse tee.

Senini on juurdepääs saanud kuidagi toimuda läbi naaberkinnisute, kuid kuna 
naabrite vahel ei ole võimaik lõplikku, mõistlikku, kokkulepet juurdepääsu 
osas leida, siis on ilmselt vajalik rajada Orjaku Mõisa kinnistule uus 
juurdepääs riigi või munitsipaalteelt. Eeltööna on  võimalusi arutatud 
Muinsuskaitse ametiga ja konsulteeritud juristidega. Juristide hinnangul - 
kui küsimus jõuaks kohtusse sundservituudi seadmiseks, siis kohtuniku 
seisukoht oleks, et kinnistul on juurdepääsu rajamise võimalus kinnistuga 
piirnevalt avalikult teelt. Kuna kinnistu on muinsuskaitsealune objekt, siis 
Muinsuskaitseameti esindajaga on kohapeal kokku lepitud vana tee asukoht 
läbi muinsuskaitsealuse pargi, kus amet näeks seda ajaloolise tee 
taastamisena.

Juuresoleval skeemil on näidatud muinsuskaitseametiga kokku lepitud tee 
asukoht.

Võttes arvesse eeltoodut, palume väljastada ehitusnõuded Kassari külas 
Orjaku Mõisa kinnistule (kat tunnus 36802:003:0189) mahasõidu rajamiseks 
riigimaanteelt 12123 Vaemla-Kassari-Luguse tee.

Lugupidamisega

Mahasõidu teeprojekti koostajana

Indrek Himmist | Projektijuht

Klotoid OÜ |  <http://www.klotoid.ee/> http://www.klotoid.ee/

Mobile +372 5084489 | [email-masked] <mailto:[email-masked]>